钦定古今图书集成/明伦汇编/氏族典/第399卷 > 《廖用贤尚友录》 > 史虚白
## 钦定古今图书集成/明伦汇编/氏族典/第399卷 > 《廖用贤尚友录》 > 史虚白

按《十国春秋？南唐史》：虚白，字畏名，世家齐鲁。中原乱，
南渡时，烈祖辅吴，方任用宋齐丘。虚白诵言曰：“吾可
代彼。”齐丘不平，召与宴饮，酒数行，使制书檄诗赋碑
颂，虚白方半醉，命数人执纸口占，笔不停辍。俄而众
篇悉就，词采磊落，坐客惊服，因说齐丘以汤武伊吕
事。齐丘引见烈祖，擢为校书郎，稍迁州从事，谢病去，
南游至九江落星湾，因家焉。常乘双犊板辕，挂酒壶
车上，山童负一琴一酒瓢以从。往来庐山，绝意世事，
卒。